Ritratt: Partit Nazzjonalista .td_uid_2_61f3cfbdb2251_rand.td-a-rec-img{text-align:left}.td_uid_2_61f3cfbdb2251_rand.td-a-rec-img img{margin:0 auto 0 0} Id-deputat Parlamentari Nazzjonalista Beppe Fenech Adami tella' ritratt ta' kummenti mibgħeda fil-konfront tiegħu. Dawn il-messaġġi kienu taħt filmat li aktar kmieni llum Beppe Fenech Adami tefa' fuq Facebook. F'dan il-filmat Beppe Fenech Adami kien qiegħed jitkellem waqt attivita politika tal-Partit Nazzjonalista. Dawn il-messaġġi ta' mibgħeda fuq il-midja soċjali jgħidulu numru ta' kliem dispreġjattiv u kif ukoll tgħajjir. Din mhux l-ewwel darba li Beppe Fenech Adami kien vittma. Xahar ilu fix-xhieda tiegħu fil-Qorti, id-Deputat Nazzjonalista Beppe Fenech Adami qal li kien irċieva żewġ ittri f'daru fil-5 ta' Mejju 2016 u fl-4 ta' Marzu 2017 flimkien ma' ħames paġni mill-manifesto tal-Partit Laburista li kienu mimlijin b'aktar tgħajjir. Hu qal li ma rraportax dawn l-ittri lill-pulizija, imma kien il-Prosekutur li qallu biex jixhed. Skontu, kien dara l-insulti u tgħajjir li ġarrab minħabba l-karriera politika tiegħu. Fil-Qorti Fenech Adami kien qal li dawn l-insulti ma kienu xejn ġodda għalih, imma kienet inkwetanti li persuna bagħtet daqshekk tgħajjir mingħajr l-ebda riperkussjoni. Jingħata l-ħelsien mill-arrest ir-raġel li hedded MPs Nazzjonalisti Fi Frar tas-sena l-oħra, Fenech Adami kien irċieva kummenti ta' mibgħeda li daru fuq il-midja soċjali. Dakinhar huwa saħaq li l-kattiverja ta' wħud m'għandhiex limiti u ħass li għandu jesponiha. Il-kattiverja ta' wħud m'għandhiex limiti – Beppe Fenech Adami Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61f3cfbdb2785_rand.td-a-rec-img{text-align:left}.td_uid_3_61f3cfbdb2785_rand.td-a-rec-img img{margin:0 auto 0 0}